CELEX: 
Language: et
Date: 2013-11-16 00:00:00
Title: 2013/547/EL: Euroopa Parlamendi otsus, 17. aprill 2013 , Euroopa Liidu 2011. aasta üldeelarve täitmisele heakskiidu andmine, VI jagu – Euroopa Majandus- ja Sotsiaalkomitee#Euroopa Parlamendi resolutsioon, 17. aprill 2013 , tähelepanekutega, mis on Euroopa Liidu 2011. aasta üldeelarve täitmisele heakskiidu andmist käsitleva otsuse lahutamatu osa, VI jagu – Euroopa Majandus- ja Sotsiaalkomitee

16.11.2013   
            
            
               ET
            
            
               Euroopa Liidu Teataja
            
            
               L 308/126
            
         EUROOPA PARLAMENDI OTSUS,
   17. aprill 2013,
   Euroopa Liidu 2011. aasta üldeelarve täitmisele heakskiidu andmine, VI jagu – Euroopa Majandus- ja Sotsiaalkomitee
   (2013/547/EL)
   EUROOPA PARLAMENT,
   
               —
            
            
               võttes arvesse Euroopa Liidu 2011. aasta üldeelarvet (1),
            
         
               —
            
            
               võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 436 – C7-0229/2012) (2),
            
         
               —
            
            
               võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos institutsioonide vastustega (3),
            
         
               —
            
            
               võttes arvesse Euroopa Liidu toimimise lepingu artikli 287 kohaselt 2011. aasta kohta koostatud kontrollikoja kinnitavat avaldust, (4) mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust,
            
         
               —
            
            
               võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (5) eriti selle artikleid 50, 86, 145, 146 ja 147,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (6) eriti selle artikleid 164, 165 ja 166,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0076/2013),
            
         
               1.
            
            
               annab heakskiidu Euroopa Majandus- ja Sotsiaalkomitee peasekretäri tegevusele Euroopa Majandus- ja Sotsiaalkomitee 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, nõukogule, komisjonile, Euroopa Liidu Kohtule, kontrollikojale, Euroopa Ombudsmanile ja Euroopa Andmekaitseinspektorile ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT L 68, 15.3.2011.
   
      (2)  ELT C 348, 14.11.2012, lk 1.
   
      (3)  ELT C 344, 12.11.2012, lk 1.
   
      (4)  ELT C 348, 14.11.2012, lk 130.
   
      (5)  EÜT L 248, 16.9.2002, lk 1.
   
      (6)  ELT L 298, 26.10.2012, lk 1.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Liidu 2011. aasta üldeelarve täitmisele heakskiidu andmist käsitleva otsuse lahutamatu osa, VI jagu – Euroopa Majandus- ja Sotsiaalkomitee
      EUROOPA PARLAMENT,
      
                  —
               
               
                  võttes arvesse Euroopa Liidu 2011. aasta üldeelarvet (1),
               
            
                  —
               
               
                  võttes arvesse Euroopa Liidu 2011. aasta konsolideeritud raamatupidamise aastaaruannet (COM(2012) 436 – C7-0229/2012) (2),
               
            
                  —
               
               
                  võttes arvesse Euroopa Kontrollikoja aastaaruannet eelarveaasta 2011 eelarve täitmise kohta koos institutsioonide vastustega (3),
               
            
                  —
               
               
                  võttes arvesse Euroopa Liidu toimimise lepingu artikli 287 kohaselt 2011. aasta kohta koostatud kontrollikoja kinnitavat avaldust, (4) mis kinnitab raamatupidamiskontode usaldatavust ja nende aluseks olevate tehingute seaduslikkust ja korrektsust,
               
            
                  —
               
               
                  võttes arvesse Euroopa Liidu toimimise lepingu artikli 314 lõiget 10 ning artikleid 317, 318 ja 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (5) eriti selle artikleid 50, 86, 145, 146 ja 147,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (6) eriti selle artikleid 164, 165 ja 166,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0076/2013),
               
            
                  1.
               
               
                  tunneb heameelt selle üle, et kontrollikoda järeldas oma audititööle tuginedes, et institutsioonide ja ametite 31. detsembril 2011. aastal lõppenud aasta haldus- ja muude kulude maksed tervikuna ei sisaldanud olulisel määral vigu;
               
            
                  2.
               
               
                  juhib tähelepanu sellele, et kontrollikoda lisas 2011. aasta aruandesse ajutiste ja lepinguliste töötajatega lepingu sõlmimist käsitlevad tähelepanekud, millest nähtub, et töötajate palgaastme määramise ja töölevõtmise suhtes kohaldatavates suunistes esineb teatavat ebajärjekindlust; palub Euroopa Majandus- ja Sotsiaalkomiteel tagada, et need ebajärjekindlused ei korduks;
               
            
                  3.
               
               
                  võtab teadmiseks kontrollikoja tähelepanekute kohta antud vastused ning töötajate palgaastmete määramise ja töölevõtmise suhtes kohaldatavate suuniste ajakohastamise kohta antud teabe;
               
            
                  4.
               
               
                  märgib, et kulukohustuste assigneeringud tehti Euroopa Majandus- ja Sotsiaalkomiteele (edaspidi „komitee”) kättesaadavaks summas 128 600 000 eurot (2010. aastal summas 123 173 749 eurot) ja nende täitmise määr oli 95,4 %, mis on väiksem kui 2010. aasta määr 98 %; märgib, et see on peamiselt tingitud nõukogu otsusest mitte võtta vastu komisjoni ettepanekut palkade kohandamiseks aastal 2011; rõhutab, et komitee eelarve koosneb ainult halduskuludest, sest suur osa kuludest on seotud institutsioonis töötavate inimestega ja ülejäänud osa kinnisvara, mööbli, seadmete ja mitmesuguste jooksvate kuludega;
               
            
                  5.
               
               
                  toetab komitee püüdlusi piirata 2013. aasta eelarvet selliselt, et see vastaks 2012. aasta tasemele, mis tähendab kindlamääralist suurendamist;
               
            
                  6.
               
               
                  võtab teadmiseks 2010. aasta eelarve täitmisele heakskiidu andmist käsitleva parlamendi resolutsiooni järelmeetmete kohta tehtud tähelepanekud, mis on lisatud komitee iga-aastasele tegevusaruandele; palub teavet meetmete kohta, mida komitee on võtnud kulutuste üksikasjalikuks kontrollimiseks, ning nende meetmetega saavutatud tulemuste kohta;
               
            
                  7.
               
               
                  Euroopa Parlament palus oma 2011. aasta mai ja 2012. aasta mai resolutsioonides komitee eelarve täitmisele heakskiidu andmise kohta Euroopa Ombudsmani teavitada parlamenti komitees esinenud haldusomavoli juhtumitest; väljendab oma muret Euroopa Ombudsmani 6. novembri 2012. aasta otsuse pärast (kaebus nr 2744/2009(MF)JF), mis on seotud väga tõsise haldusomavoli juhtumiga ning milles märgitakse kavatsust edastada see otsus parlamendi presidendile kaalumiseks, kas see juhtum tuleks esitada pädevale parlamendikomisjonile; märgib, et komitee on lubanud võtta ja võtnud meetmeid samalaadsete juhtumiste vältimiseks tulevikus;
               
            
                  8.
               
               
                  tunnustab komiteed selle eest, et ta muutis eeskirju, mille alusel hüvitatakse komitee liikmetele kulusid, muu hulgas nii, et sõidupileteid hüvitatakse ainult tegelike kulude alusel, ja loodab, et nõukogu kiidab need eeskirjad viivitamata heaks; tuletab meelde, et süsteem peaks täielikult tööle rakenduma järgmise komitee koosseisu ametiaja alguseks;
               
            
                  9.
               
               
                  märgib rahuloluga, et otsus avaldada komitee liikmete majanduslike huvide deklaratsioonid viidi 2012. aastal täide;
               
            
                  10.
               
               
                  peab tervitatavaks komitee liikmete ja parlamendi eelarvekontrollikomisjoni vahelise koostöö tugevdamist ja seda eelkõige eelarve täitmisele heakskiidu andmise menetluse osas;
               
            
                  11.
               
               
                  märgib rahuloluga, et Euroopa Majandus- ja Sotsiaalkomitee ning Regioonide Komitee vaheline koostööleping peaks hinnanguliselt andma umbes 40 miljonit eurot kokkuhoidu/sünergiat; leiab, et huvitav oleks saada sellest kokkuleppest tuleneva kasu kohta hilisem hinnang, sest eespool toodud andmed pärinevad aastast 2005 ja nendes ei ole võetud arvesse EU-27 olukorda;
               
            
                  12.
               
               
                  tunnustab nii Euroopa Majandus- ja Sotsiaalkomiteed kui ka Regioonide Komiteed selle eest, et neile anti EMASi ja ISO-14001 sertifikaadid;
               
            
                  13.
               
               
                  juhib tähelepanu kohustusele avaldada energiatarbimist ja taastuvenergia osakaalu puudutavad andmed; palub, et parlamendile antaks iga-aastastes tegevusaruannetes teavet taastuvenergia kasutamise kohta;
               
            
                  14.
               
               
                  on rahul tulemustega, mis tõlkevaldkonnas on saavutatud tänu Euroopa Majandus- ja Sotsiaalkomitee ning Regioonide Komitee vahelisele uuendatud koostööleppele; märgib aga, et 2011. aastal oli koosseisuväliste tõlkijate kasutamise järele eelnenud aastatest suurem vajadus; innustab komiteed tegema edasisi jõupingutusi, et kirjaliku tõlke tippkoormuse perioode paremini planeerida;
               
            
                  15.
               
               
                  toetab Euroopa Majandus- ja Sotsiaalkomitee ning Regioonide Komitee vahelise halduskoostööleppe vahehindamisel tehtud järeldusi; on seisukohal, et ühistalitustes ja tõlkevaldkonnas tuleb inimressursside ratsionaliseerimiseks teatavaid muudatusi teha;
               
            
                  16.
               
               
                  soovitab kehtestada meetmed ühistalituste juhtimisel tehtava koostöö tõhustamiseks;
               
            
                  17.
               
               
                  nõuab, et komitee esitaks aastaaruandes üksikasjaliku ülevaate selle kohta, kui palju raha hoitakse eelarves kokku halduskoostööleppe rakendamisega;
               
            
                  18.
               
               
                  soovib teavet selle kohta, kuidas mõjutab Euroopa Majandus- ja Sotsiaalkomiteele koos Regioonide Komiteega korraldatavateks videokonverentsideks eraldatud ruumi kasutamine eelarvet, pärast seda kui nende videokonverentsidega alustatakse;
               
            
                  19.
               
               
                  võtab teadmiseks meetmed, mida komitee on võtnud enesehindamisfunktsiooni väljaarendamiseks koostöös Euroopa Avaliku Halduse Instituudiga (EIPA);
               
            
                  20.
               
               
                  peab taotletud, kuid kasutamata jäetud suulise tõlke teenuse määra vähenemist (2010. aastal 12,3 % ja 2011. aastal 8,9 %) positiivseks; väljendab heameelt asjaolu üle, et komitee selle väga kasuliku teabe esitas; märgib aga, et kasutamata jäetud teenuse määr on endiselt suur, ja palub komiteel teha edasisi jõupingutusi selle vähendamiseks; palub komiteel jälgida tehtud muudatusi ja anda üksikasjalikku teavet selle kohta, kuidas seda probleemi lahendatakse;
               
            
                  21.
               
               
                  soovitab viia kirjaliku tõlke teenuste valdkonnas sisse ühise hankesüsteemi, mis võimaldaks selliste teenuste jagamist institutsioonide vahel ja aitaks tagada nende täieliku kasutamise;
               
            
                  22.
               
               
                  palub komiteel lisada teabe side- ja kommunikatsioonikulude ning nende põhjal tehtud järelduste kohta;
               
            
                  23.
               
               
                  märgib teavitamistegevuse eelarve, mis 2011. aastal oli 1 712 535 eurot, väga suurt täitmismäära; väljendab heameelt selle vähenemise üle 1 597 200 euroni aastatel 2012–2013; kiidab heaks komitee kõik algatused ja üritused, mis edendavad tema tööd ning loovad silla kodanikuühiskonna ja liidu institutsioonide vahel; on arvamusel, et komitee, nii nagu teisedki institutsioonid, on suuteline tegema teavitustööd vähemate vahenditega;
               
            
                  24.
               
               
                  väljendab kahetsust, et 2011. aastal eksisteeris mittekohane seos komitee veebisaidi ning komitee peasekretäri isikliku blogi vahel, mis kaotati alles pärast vahejuhtumit, kui avalikustati blogis ilmunud kommentaarid; rõhutab veel kord institutsioonilise teabe ja ametnike isiklike arvamuste lahus hoidmise olulisust;
               
            
                  25.
               
               
                  soovib, et aastaaruandesse lisataks teave selle kohta, kuidas komitee töötajad saavad eelkooli võimalusi kasutada; võtab teadmiseks, et nõukoguga sõlmitud leping, mille kohaselt komitee töötajad said kasutada nõukogu lapsehoiuvõimalusi, lõpetati ootamatult, ja palub komiteel otsida võimalikke lahendusi;
               
            
                  26.
               
               
                  soovib, et komitee aastaaruandesse lisataks üksikasjalikum teave ruumide eraldamise kohta komiteega koostööd tegevate väliste kodanikuühiskonna organisatsioonide korraldatavateks koosolekuteks; soovib saada rohkem teavet selle kohta, milline kasu ja kulu nendel organisatsioonidel sellega kaasneb ja kuidas neid valitakse; tunneb heameelt, et on kehtestatud täpsed kriteeriumid, kuidas valida neid organisatsioone ja üritusi, mis peavad olema liiduga seotud, ärilise ja poliitilise eesmärgita ning rõhutama komitee rolli;
               
            
                  27.
               
               
                  kiidab heaks komitee iga-aastase tegevusaruande B liites toodud siseauditi soovitused;
               
            
                  28.
               
               
                  kiidab heaks dokumendihalduse ja infotehnoloogilise infrastruktuuri ajakohastamiseks väljatöötatud projektid; on seisukohal, et dokumendihalduse reform kulgeb hästi ja aitab kaasa komitee tulemuste parandamisele; loodab, et IT-reformil on samasugused tulemused; palub, et nende projektide kohta antaks aru 2012. aasta tegevusaruandes.
               
            
         (1)  ELT L 68, 15.3.2011.
      
         (2)  ELT C 348, 14.11.2012, lk 1.
      
         (3)  ELT C 344, 12.11.2012, lk 1.
      
         (4)  ELT C 348, 14.11.2012, lk 130.
      
         (5)  EÜT L 248, 16.9.2002, lk 1.
      
         (6)  ELT L 298, 26.10.2012, lk 1.